b'\n_START_ARTICLE_\nSkola (filmas)\n_START_SECTION_\nTurinys\n_START_PARAGRAPH_\nDu jauni, pradedantys verslininkai Stefanas ir Adamas nusprend\xc5\xbeia imtis biznio \xe2\x80\x93 skuteri\xc5\xb3 importo i\xc5\xa1 Italijos, ta\xc4\x8diau bankai atsisako suteikti paskol\xc4\x85. Kai atrodo, kad id\xc4\x97jos teks atsisakyti, vienas vyr\xc5\xb3 susitinka sen\xc4\x85 pa\xc5\xbe\xc4\xafstam\xc4\x85 Gerard\xc4\x85, kuris netik\xc4\x97tai sutinka paskolinti reikiam\xc4\x85 sum\xc4\x85. Reikalai ima drasti\xc5\xa1kai blog\xc4\x97ti, kuomet paai\xc5\xa1k\xc4\x97ja, kad Gerardas priklauso rus\xc5\xb3 mafijai ir kasdien reikalauja vis didesn\xc4\x97s pelno dalies. Susitarti jiems niekaip nepavyksta, o supyk\xc4\x99 banditai pereina prie fizini\xc5\xb3 grasinim\xc5\xb3 \xc5\xa1eimos nariams ir reikalavim\xc5\xb3 perleisti nekilnojam\xc4\x85 turt\xc4\x85. Vyrai bando ie\xc5\xa1koti policijos pagalbos, ta\xc4\x8diau berg\xc5\xbed\xc5\xbeiai. Matydami, kad situacija be i\xc5\xa1eities ir niekas jiems negali pad\xc4\x97ti, Adamas su Stefanu u\xc5\xbepuola ir nu\xc5\xbeudo Gerard\xc4\x85 bei jo pad\xc4\x97j\xc4\x97j\xc4\x85. U\xc5\xbe \xc5\xa1\xc4\xaf nusikaltim\xc4\x85 policija juos suima ir \xc4\xafkalina 20-\xc4\x8diai met\xc5\xb3...'